PATVIRTINTA

Jonavos r. Ruklos Jono Stanislausko mokyklos- daugiafunkcio centro direktoriaus

2023 m. kovo 1 d. įsakymu Nr.V1-49

# JONAVOS R. RUKLOS JONO STANISLAUSKO MOKYKLOS - DAUGIAFUNKCIO CENTRO MOKYTOJO PADĖJĖJO PAREIGYBĖS APRAŠYMAS

1. **SKYRIUS**

**PAREIGYBĖ**

1. Mokytojo, dirbančio pagal ikimokyklinio, priešmokyklinio, pradinio, pagrindinio, specialiojo ugdymo programas, padėjėjas (toliau — padėjėjas) padeda ribotų galimybių savarankiškai dalyvauti ugdyme ir popamokinėje veikloje turintiems labai didelių, didelių ir vidutinių specialiųjų ugdymosi poreikių ikimokyklinio, priešmokyklinio amžiaus vaikams ir mokiniams.

2. Mokytojo padėjėjo pareigybė priskiriama kvalifikuotų darbuotojų grupei. Pareigybės lygis – C.

3. Mokytojo padėjėjo pareigybės aprašymas (toliau – Aprašymas) reglamentuoja Jonavos r. Ruklos Jono Stanislausko mokyklos - daugiafunkcio centro (toliau – Mokykla) mokytojo padėjėjo specialiuosius reikalavimus ir funkcijas.

4. Mokytojo padėjėjas tiesiogiai pavaldus direktoriaus pavaduotojui ugdymui.

1. **SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

**5. Darbuotojas, einantis šias pareigas, turi atitikti šiuos specialius reikalavimus:**

5.1. turėti ne žemesnį kaip vidurinis išsilavinimą;

5.2. mokėti lietuvių kalbą, teisės aktais nustatytu mokėjimo lygiu.

5.3. nuolat bendradarbiauti su mokytoju, auklėtoju, specialiuoju pedagogu, logopedu ir kitais specialistais;

5.4. bendrauti su mokiniais, turėti minimalių žinių apie jų sutrikimų specifiką;

5.5. dirbti su ikimokyklinio, priešmokyklinio amžiaus vaikais, mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

1. **SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. **Šias pareigas einantis darbuotojas vykdo šias funkcijas:**

6.1. drauge su kitais mokytojais, švietimo pagalbos specialistais, mokinio tėvais (globėjais, rūpintojais) siekia Mokyklos veiklos tikslų;

6.2. užtikrina ugdomų mokinių saugumą, formuoja moksleivių sveikos gyvensenos, civilinės saugos, saugos darbe bei buityje įgūdžius;

6.3. ugdo tvirtas mokinių dorovines, pilietines, tautines ir patriotines nuostatas, pagarbą tėvams, savo kultūrinei tapatybei, prisideda prie mokinių asmenybės galių plėtojimo;

6.4. gerbia mokinį kaip asmenį, nepažeidžia jo teisių ir teisėtų interesų;

6.5. vykdo patyčių prevencijos programą;

6.6. budi mokykloje pagal direktoriaus patvirtintą grafiką;

6.7. sužinojus, pastebėjus ar įtarus mokinį esant apsvaigus nuo alkoholio, tabako ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą, savo kompetencijos ribose, nedelsiant imasi tinkamų veiksmų ir prevencinių priemonių bei apie tai informuoja mokyklos vadovą ar kitą atsakingą asmenį;

6.8. laikosi Mokykloje nusistatytų etikos normų ir vidaus darbo tvarką nustatančių dokumentų reikalavimų.

6.9.Padeda ikimokyklinio, priešmokyklinio amžiaus vaikui, mokiniui (vaikų, mokinių grupei):

6.9.1. orientuotis ir judėti aplinkoje, susijusioje su ugdymu(si), Mokykloje ir už jos ribų ugdomosios veiklos, pamokų, pertraukų, popamokinės veiklos, papildomo ugdymo, renginių ir išvykų metu;

6.9.2. apsitarnauti, pavalgyti, pasirūpinti asmens higiena;

6.9.3. įsitraukti į ugdomąją veiklą ir pagal galimybes joje dalyvauti: paaiškina pedagogo skirtas užduotis ir talkina jas atliekant; padeda perskaityti ar perskaito tekstus, skirtus mokymuisi; padeda užsirašyti ar užrašo mokymo medžiagą; padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

6.9.4. atlikti kitą su ugdymu(si), savitarna, savitvarka, maitinimu(si) susijusią veiklą;

6.9.5 turinčiam (turintiems) ribotas mobilumo galimybes padeda: išlipti iš transporto priemonės atvykus į mokyklą ir įlipti transporto priemonę išvykstant iš Mokyklos; judėti po Mokyklą, pasiekti klasę, grupę, kitas patalpas.

6.10. Bendradarbiaudamas su mokytoju, specialiuoju pedagogu, logopedu ir kitais su ikimokyklinio, priešmokyklinio amžiaus vaiku ar mokiniu (vaikų, mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

6.11. Padeda mokytojui ar auklėtojui parengti ir/ar pritaikyti ikimokyklinio, priešmokyklinio amžiaus vaikui, mokiniui (vaikų, mokinių grupei) reikalingą mokomąją medžiagą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_